**KASMĖNESINĖS VAIZDO KONFERENCIJOS „UTA: KAS VYKSTA?“**

* [*SAU 18, 2021*](https://www.mokykla2030.lt/2021/01/)

* [*NAUJIENOS*](https://www.mokykla2030.lt/category/naujienos/)

**Sausio 29 d. 15:00 val. Nacionalinė švietimo agentūra (NŠA) kviečia visą švietimo bendruomenę, socialinius partnerius ir visus norinčius dalyvauti pirmojoje tokioje ir nuo šių metų pradžios kiekvieną mėnesio paskutinį penktadienį organizuojamoje vaizdo konferencijoje *UGDYMO TURINIO ATNAUJINIMAS: KAS VYKSTA***?

Jos metu projekto „Skaitmeninio ugdymo turinio kūrimas ir diegimas“ įgyvendintojai (Švietimo, mokslo ir sporto ministerijos bei NŠA atstovai) pristatys aktualiausius vykstančius bei planuojamus procesus, apžvelgs darbų eigą, specifinius klausimus bei kvies visus konferencijos dalyvius dalyvauti diskusijoje, reikalingoje norint pasiekti kokybiškus rezultatus turinio atnaujinimo veiklose.

Vaizdo konferencija vyks **„ZOOM“** platformoje (**nuoroda į kanalą**[**>>>>**](https://zoom.us/j/93098163335)), tik stebėti bei komentaruose užduoti klausimus norintiems konferencija bus transliuojama [**NŠA „Facebook“ paskyroje**](https://www.facebook.com/nsa.smm)**.**

**Sausio 29 d. konferencijos programa:**

* **Bendrųjų programų atnaujinimas.** Irena Raudienė, ŠMSM Bendrojo ugdymo departamento, Pagrindinio ir vidurinio ugdymo skyriaus vedėja.
* **Kodėl kompetencijomis grįsta programa.** Doc. dr. Emilija Alma Sakadolskienė, Vilniaus universiteto Ugdymo mokslų instituto, Vytauto Didžiojo universiteto Muzikos akademijos docentė, Lietuvos Švietimo tarybos narė.
* **Bendrųjų programų atnaujinimo darbai.** Saulė Vingelienė, NŠA Ugdymo turinio departamento, Ugdymo turinio rengimo skyriaus vedėja.

Primename, jog kiekvieno mėnesio paskutinį penktadienį organizuojamoje konferencijoje **laukiami visi**norintys daugiau sužinoti apie šiuo metu vykdomą Ugdymo turinio atnaujinimą (UTA) bei norintys dalyvauti diskusijose, kelti aktualius klausimus.

Prašome pasidalinti šia informacija su švietimo padalinių vadovais ir kolegomis, mokyklų vadovais ir visais mokytojais. Kviečiame pasidalinti šia naujiena su visais šia tema suinteresuotais švietimo bendruomenės nariais ir taip paversti šiuos renginius efektyviu būdu informuoti visuomenę apie atkeliaujančius pokyčius.

**Kviečiame skaityti visas naujienas, dokumentus apie** [**ugdymo**](file:///%5C%5C%5Cugdymo) **turinio atnaujinimą interneto svetainėje „Mokykla 2030“. Daugiau informacijos apie renginius:**[**https://bit.ly/39CtHky**](https://bit.ly/39CtHky)